স্তেফান সাভিচ
স্তেফান সাভিচ (সার্বো-ক্রোয়েশীয়-বসনীয়: Стефан Савић, ইংরেজি: Stefan Savić; জন্ম: ৮ জানুয়ারি ১৯৯১) হলেন একজন মন্টিনিগ্রীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব আতলেতিকো মাদ্রিদ এবং মন্টিনিগ্রো জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন। ২০০৭ সালে, সাভিচ মন্টিনিগ্রো অনূর্ধ্ব-১৭ দলের হয়ে মন্টিনিগ্রোর বয়সভিত্তিক পর্যায়ে অভিষেক করেছিলেন। প্রায় তিন বছর যাবত মন্টিনিগ্রোর বয়সভিত্তিক দলের হয়ে খেলার পর, তিনি ২০১০ সালে মন্টিনিগ্রোর হয়ে আন্তর্জাতিক পর্যায়ে অভিষেক করেছেন; মন্টিনিগ্রোর জার্সি গায়ে তিনি এপর্যন্ত ৭১ ম্যাচে ৯টি গোল করেছেন।